Source: http://docplayer.fi/2639154-Apuaine-jonka-vaikutus-tunnetaan-yksi-kalvopaallysteinen-tabletti-sisaltaa-294-mg-laktoosia.html
Timestamp: 2018-01-17 18:19:36+00:00
Document Index: 24946103

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Apuaine, jonka vaikutus tunnetaan: Yksi kalvopäällysteinen tabletti sisältää 294 mg laktoosia. - PDF
Apuaine, jonka vaikutus tunnetaan: Yksi kalvopäällysteinen tabletti sisältää 294 mg laktoosia.
Download "Apuaine, jonka vaikutus tunnetaan: Yksi kalvopäällysteinen tabletti sisältää 294 mg laktoosia."
1 Tähän lääkkeeseen kohdistuu lisäseuranta. Tällä tavalla voidaan havaita nopeasti uutta turvallisuutta koskevaa tietoa. Terveydenhuollon ammattilaisia pyydetään ilmoittamaan epäillyistä lääkkeen haittavaikutuksista. Ks. kohdasta 4.8, miten haittavaikutuksista ilmoitetaan. 1. LÄÄKEVALMISTEEN NIMI GIOTRIF 50 mg kalvopäällysteinen tabletti 2. VAIKUTTAVAT AINEET JA NIIDEN MÄÄRÄT Yksi kalvopäällysteinen tabletti sisältää 50 mg afatinibia (dimaleaattina). Apuaine, jonka vaikutus tunnetaan: Yksi kalvopäällysteinen tabletti sisältää 294 mg laktoosia. Täydellinen apuaineluettelo, ks. kohta LÄÄKEMUOTO Kalvopäällysteinen tabletti (tabletti). Tummansininen, soikea, kaksoiskupera kalvopäällysteinen tabletti, jonka toisella puolella kaiverrettu koodi T50 ja toisella puolella kaiverrettu Boehringer Ingelheimin logo. 4. KLIINISET TIEDOT 4.1 Käyttöaiheet GIOTRIF-monoterapia on tarkoitettu paikallisesti edennyttä tai etäpesäkkeistä ei-pienisoluista keuhkosyöpää sairastavien aikuispotilaiden, joita ei ole aiemmin hoidettu epidermaalisen kasvutekijän reseptorin (EGFR:n) tyrosiinikinaasin estäjillä, hoitoon, kun kasvaimessa on vähintään yksi aktivoiva EGFR-mutaatio (ks. kohta 5.1). 4.2 Annostus ja antotapa GIOTRIF-hoidon aloittaa ja sitä valvoo lääkäri, jolla on kokemusta syöpähoitojen toteuttamisesta. EGFR-mutaatiostatus on selvitettävä ennen GIOTRIF-hoidon aloittamista (ks. kohta 4.4). Annostus Suositeltava annos on 40 mg kerran vuorokaudessa. Tämä lääkevalmiste otetaan ilman ruokaa. Potilaan on oltava syömättä vähintään 3 tuntia ennen tämän lääkevalmisteen ottamista ja vähintään 1 tunti sen ottamisen jälkeen (ks. kohdat 4.5 ja 5.2). GIOTRIF-hoitoa jatketaan taudin etenemiseen saakka tai kunnes potilas ei enää siedä hoitoa (ks. taulukko 1 alla). Annoksen suurentaminen Annosta voidaan suurentaa enintään tasolle 50 mg/vrk, jos potilas sietää 40 mg/vrk annoksen ensimmäisten 3 viikon ajan (ts. ei ripulia, ihottumaa, stomatiittia eikä muita CTCAE-luokituksen asteen > 1 haittatapahtumia). Annosta ei pidä koskaan suurentaa, jos potilaan annosta on aiemmin pienennetty. Vuorokauden maksimiannos on 50 mg/vrk. 46
2 Annoksen muuttaminen haittavaikutusten vuoksi Oireisia haittavaikutuksia (esim. vaikea/pitkittynyt ripuli tai ihohaitat) voidaan hoitaa tauottamalla lääkkeen käyttö ja pienentämällä annosta tai lopettamalla GIOTRIF-hoito taulukon 1 mukaisella tavalla (ks. kohdat 4.4 ja 4.8). Taulukko 1: Ohjeet annoksen muuttamisesta haittavaikutusten vuoksi Haittavaikutukset CTCAE-luokituksen a Suositeltava annostelu mukaan Aste 1 tai aste 2 Ei tauoteta b Ei annosmuutosta Aste 2 (pitkittynyt c tai sietämätön) tai aste > 3 Tauotetaan, kunnes aste 0/1 b Aloitetaan uudelleen 10 mg pienemmällä annoksella d a Yhdysvaltain National Cancer Institute -instituutin (NCI) Common Terminology Criteria for Adverse Events -haittatapahtumaluokitus b Jos potilaalla on ripulia, ripulilääkitys (esim. loperamidi) aloitetaan heti. Jos ripuli pitkittyy, ripulilääkkeen käyttöä jatketaan, kunnes ulosteet eivät enää ole löysiä. c > 48 tuntia kestävä ripuli ja/tai > 7 päivää kestävä ihottuma d Jos potilas ei siedä annosta 20 mg/vrk, on harkittava GIOTRIF-hoidon lopettamista pysyvästi Interstitiaalisen keuhkosairauden mahdollisuutta on harkittava, jos potilaalle kehittyy akuutteja hengitystieoireita tai hengitystieoireet pahenevat. Tässä tapauksessa hoito on tauotettava arvioinnin ajaksi. Jos potilaalla todetaan interstitiaalinen keuhkosairaus, GIOTRIF-hoito lopetetaan ja aloitetaan asianmukainen hoito tarpeen mukaan (ks. kohta 4.4). Väliin jäänyt annos Jos annos jää väliin, se on otettava samana päivänä heti, kun potilas muistaa asian. Jos seuraavaan aikataulun mukaiseen annokseen on kuitenkin alle 8 tuntia, väliin jäänyt annos jätetään ottamatta. P-glykoproteiinin (P-gp) estäjien käyttö Jos potilaan on käytettävä P-gp:n estäjiä, ne on otettava käyttäen porrastettua annostelua, eli P-gp:n estäjän ja GIOTRIF-annoksen ottamisen välillä on oltava ajallisesti mahdollisimman pitkä väli. Tämä tarkoittaa mieluiten 6 tunnin (jos P-gp:n estäjä otetaan kahdesti päivässä) tai 12 tunnin (jos P-gp:n estäjä otetaan kerran päivässä) eroa GIOTRIF-valmisteen ottoon (ks. kohta 4.5). Munuaisten vajaatoimintapotilaat Tämän lääkevalmisteen turvallisuutta, farmakokinetiikkaa ja tehoa ei ole arvioitu spesifisessä tutkimuksessa munuaisten vajaatoimintapotilailla. Aloitusannosta ei tarvitse muuttaa, jos potilaalla on lievä tai keskivaikea munuaisten vajaatoiminta. Hoitoa ei suositella, jos potilaalla on vaikea munuaisten vajaatoiminta (kreatiniinipuhdistuma < 30 ml/min) (ks. kohta 5.2). Maksan vajaatoimintapotilaat Afatinibialtistus ei muutu merkitsevästi, jos potilaalla on lievä (Child Pugh-luokka A) tai keskivaikea (Child Pugh-luokka B) maksan vajaatoiminta (ks. kohta 5.2). Aloitusannosta ei tarvitse muuttaa, jos potilaalla on lievä tai keskivaikea maksan vajaatoiminta. Tätä lääkevalmistetta ei ole arvioitu potilailla, joilla on vaikea (Child Pugh-luokka C) maksan vajaatoiminta. Hoitoa ei suositella näille potilaille (ks. kohta 4.4). Pediatriset potilaat Ei ole asianmukaista käyttää GIOTRIF-valmistetta pediatristen potilaiden ei-pienisoluisen keuhkosyövän hoidossa. Tämän lääkevalmisteen käyttöä lasten ja nuorten hoidossa ei siis suositella. Antotapa Tämä lääkevalmiste otetaan suun kautta. Tabletit nielaistaan kokonaisina veden kera. Jos kokonaisia tabletteja ei voida niellä, tabletit voidaan dispergoida noin 100 millilitraan hiilihapotonta juomavettä. Muita 47
3 nesteitä ei saa käyttää. Tabletti pudotetaan veteen murskaamattomana ja nestettä sekoitetaan silloin tällöin jopa 15 minuutin ajan, kunnes tabletti on hajonnut pienenpieniin hiukkasiin. Dispersio otetaan välittömästi. Lasi huuhdellaan noin 100 millilitralla vettä, joka juodaan. Dispersio voidaan antaa myös mahaletkun kautta. 4.3 Vasta-aiheet Yliherkkyys afatinibille tai kohdassa 6.1 mainituille apuaineille. 4.4 Varoitukset ja käyttöön liittyvät varotoimet EGFR-mutaatiostatuksen arviointi On tärkeää käyttää potilaan EGFR-mutaatiostatuksen arviointiin hyvin validoitua, luotettavaa menetelmää, jotta vääriltä negatiivisilta ja vääriltä positiivisilta tuloksilta vältytään. Ripuli GIOTRIF-hoidon aikana on ilmoitettu ripulia, myös vaikeaa ripulia (ks. kohta 4.8). Ripuli voi johtaa nestehukkaan, johon joko liittyy tai ei liity munuaisten vajaatoiminta. Tämä on johtanut harvinaisissa tapauksissa kuolemaan. Ripuli kehittyi yleensä ensimmäisten 2 hoitoviikon aikana. Asteen 3 ripulia esiintyi yleisimmin ensimmäisten 6 hoitoviikon aikana. Etenkin ensimmäisten 6 hoitoviikon aikana on tärkeää, että ripuli hoidetaan aktiivisesti ja hoitoon kuuluu riittävä nesteytys ja ripulilääkkeitä. Hoito on aloitettava heti ripulin ensimerkkien yhteydessä. Hoidossa käytetään ripulilääkkeitä (esim. loperamidia), ja niiden annosta suurennetaan tarvittaessa suurimpaan hyväksyttyyn suositusannokseen asti. Ripulilääkkeitä on oltava välittömästi potilaan saatavilla, jotta hoito voidaan aloittaa heti ripulin ensimerkkien yhteydessä ja sitä voidaan jatkaa, kunnes löysiä ulosteita ei ole esiintynyt 12 tuntiin. Jos potilaalla on vaikea ripuli, GIOTRIF-hoidon tauottaminen ja annoksen pienentäminen tai hoidon lopettaminen voi olla tarpeen (ks. kohta 4.2). Jos potilaalle kehittyy nestehukka, on ehkä tarpeen antaa elektrolyyttejä ja nesteitä laskimoon. Ihohaitat Tätä lääkevalmistetta saaneilla potilailla on ilmoitettu ihottumaa/aknea (ks. kohta 4.8). Ihottuma ilmenee yleensä lievänä tai keskivaikeana punoittavana ja aknemaisena ihottumana, joka voi kehittyä auringonvalolle altistuneille ihoalueille tai pahentua näillä ihoalueilla. Jos potilas altistuu auringolle, hänen on aiheellista käyttää suojaavaa vaatetusta ja aurinkovoidetta. Ihoreaktioiden varhainen hoito (esim. kosteusvoiteet, antibiootit) voi mahdollistaa GIOTRIF-hoidon jatkamisen ilman taukoja. Vaikean ihoreaktion yhteydessä voi myös olla tarpeen tauottaa hoito, pienentää annosta (ks. kohta 4.2), ryhtyä muihin hoitotoimiin ja ohjata potilas erikoislääkärille, jolla on kokemusta tällaisten ihoreaktioiden hoidosta. Potilailla on ilmoitettu vesikelloisia, rakkuloivia ja hilseileviä ihoreaktioita, jotka ovat harvinaisissa tapauksissa muistuttaneet Stevens Johnsonin oireyhtymää. Tämän lääkevalmisteen käyttö on tauotettava tai lopetettava, jos potilaalle kehittyy vaikea vesikelloinen, rakkuloiva tai hilseilevä ihoreaktio (ks. kohta 4.8). Naissukupuoli, pienipainoisuus ja munuaisten vajaatoiminta Afatinibialtistuksen on havaittu suurentuneen naisilla, pienipainoisilla potilailla ja potilailla, joilla on entuudestaan munuaisten vajaatoiminta (ks. kohta 5.2). Tämä voi suurentaa haittavaikutusten, etenkin ripulin, ihottuman/aknen ja stomatiitin riskiä. Tiiviimpi seuranta on tarpeen, jos potilaalla on näitä riskitekijöitä. Interstitiaalinen keuhkosairaus Potilailla, jotka ovat saaneet GIOTRIF-hoitoa ei-pienisoluisen keuhkosyövän hoitoon, on ilmoitettu interstitiaalista keuhkosairautta tai sen kaltaisia haittavaikutuksia (esim. keuhkoinfiltraatti, pneumoniitti, akuutti hengitysvajaus, allerginen alveoliitti), myös kuolemaan johtaneita tapauksia. Interstitiaalisen keuhkosairauden kaltaisia haittavaikutuksia ilmoitettiin 0,7 %:lla yli 3800 hoidetusta potilaasta. CTCAEluokituksen astetta 3 edustavia interstitiaalisen keuhkosairauden kaltaisia haittavaikutuksia ilmoitettiin 0,5 %:lla potilaista. Potilaita, joilla on anamneesissa interstitiaalinen keuhkosairaus, ei ole arvioitu. 48
4 Jos potilaalle kehittyy akuutisti alkavia keuhko-oireita (hengenahdistus, yskä, kuume) ja/tai keuhko-oireet pahenevat selittämättömästi, huolellinen arviointi on aina tarpeen interstitiaalisen keuhkosairauden poissulkemiseksi. Tämän lääkevalmisteen käyttö on tauotettava näiden oireiden arvioinnin ajaksi. Jos potilaalla todetaan interstitiaalinen keuhkosairaus, GIOTRIF-hoito lopetetaan pysyvästi ja asianmukainen hoito aloitetaan tarpeen mukaan (ks. kohta 4.2). Vaikea maksan vajaatoiminta Maksan vajaatoimintaa, myös kuolemantapauksia, on ilmoitettu alle 1 %:lla potilaista lääkehoidon aikana. Näillä potilailla esiintyi sekoittavina tekijöinä aiempaa maksasairautta ja/tai liitännäissairauksia, joilla oli yhteys potilaan syöpätaudin etenemiseen. Säännöllisiä maksan toimintakokeita suositellaan, jos potilaalla on entuudestaan maksasairaus. Asteen 3 alaniiniaminotransferaasiarvojen (ALAT) ja aspartaattiaminotransferaasiarvojen (ASAT) suurenemista havaittiin 2,4 %:lla potilaista, jotka käyttivät 40 mg/vrk annoksia ja joiden maksa-arvot olivat lähtötilanteessa normaalit. Potilailla, joiden maksa-arvoissa oli lähtötilanteessa poikkeavuuksia, arvot olivat noin 3,5-kertaiset (ks. kohta 4.8). Hoidon tauottaminen voi olla tarpeen, jos potilaan maksatoiminta heikkenee (ks. kohta 4.2). Jos potilaalle kehittyy GIOTRIF-hoidon aikana vaikea maksan vajaatoiminta, hoito on lopetettava. Keratiitti Jos potilaalla on esim. akuutti tai paheneva silmätulehdus, kyynelvuotoa, valoherkkyyttä, näön sumenemista, silmäkipua ja/tai silmän punoitusta, hänet on ohjattava nopeasti silmätautien erikoislääkärin hoitoon. Jos potilaalla todetaan vahvistetusti haavainen keratiitti, hoito on tauotettava tai lopetettava. Jos potilaalla todetaan keratiitti, hoidon jatkamisen hyötyjä ja riskejä on punnittava tarkoin. Tätä lääkevalmistetta on käytettävä varoen, jos potilaalla on anamneesissa keratiitti, haavainen keratiitti tai vaikeaa silmän kuivuutta. Myös piilolinssien käyttö on keratiitin ja haavaumien riskitekijä (ks. kohta 4.8). Vasemman kammion toiminta HER2:n estoon on liittynyt vasemman kammion toimintahäiriöitä. Saatavilla olevat kliiniset tutkimustiedot eivät viittaa siihen, että tämä lääkevalmiste vaikuttaisi haitallisesti sydämen supistuvuuteen. Tätä lääkevalmistetta ei kuitenkaan ole tutkittu potilailla, joilla on poikkeava vasemman kammion ejektiofraktio (LVEF) tai merkittävä sydänanamneesi. Jos potilaalla on sydämeen liittyviä riskitekijöitä tai mahdollisesti LVEF-arvoon vaikuttava tila, on harkittava sydämen toiminnan seurantaa, johon kuuluu LVEF-arviointi lähtötilanteessa ja hoidon aikana. Jos hoidon aikana kehittyy relevantteja sydänoireita/-löydöksiä, on harkittava sydäntoiminnan seurantaa, johon kuuluu LVEF-arviointi. Jos potilaan ejektiofraktio alittaa viitearvojen alarajan, on harkittava sydänkonsultaatiota ja hoidon tauottamista tai lopettamista. P-glykoproteiiniin (P-gp) liittyvät yhteisvaikutukset Samanaikainen hoito voimakkailla P-gp:n indusoreilla voi pienentää afatinibialtistusta (ks. kohta 4.5). Laktoosi Tämä lääkevalmiste sisältää laktoosia. Potilaiden, joilla on harvinainen perinnöllinen galaktoosi-intoleranssi, saamelaisilla esiintyvä laktaasinpuutos tai glukoosi-galaktoosi-imeytymishäiriö, ei tule käyttää tätä lääkevalmistetta. 4.5 Yhteisvaikutukset muiden lääkevalmisteiden kanssa sekä muut yhteisvaikutukset Yhteisvaikutukset lääkeaineiden kuljetusjärjestelmien kanssa P-glykoproteiinin (P-gp) estäjien ja rintasyöpäresistenssiproteiinin (BCRP) vaikutukset afatinibiin In vitro -tutkimukset ovat osoittaneet, että afatinibi on P-gp:n ja BCRP:n substraatti. Kun ritonaviiria, joka on voimakas P-gp:n ja BCRP:n estäjä (200 mg kahdesti vuorokaudessa 3 päivän ajan), annettiin 1 tunti ennen 20 mg GIOTRIF-kerta-annosta, afatinibialtistus suureni 48 % (pitoisuus-aikakäyrän alapuolinen pintaala (AUC 0- )) ja 39 % (lääkkeen huippupitoisuus plasmassa (C max )). Kun taas ritonaviiri annettiin yhtä aikaa 40 mg GIOTRIF-annoksen kanssa tai 6 tuntia sen jälkeen, afatinibin suhteellinen hyötyosuus oli 119 % (AUC 0- ) ja 104 % (C max ) samanaikaisesti annettaessa ja 111 % (AUC 0- ) ja 105 % (C max ), kun ritonaviiri annettiin 6 tuntia GIOTRIF-annoksen jälkeen. Sen vuoksi on suositeltavaa antaa voimakkaat P-gp:n estäjät 49
5 (mm. ritonaviiri, siklosporiini A, ketokonatsoli, itrakonatsoli, erytromysiini, verapamiili, kinidiini, takrolimuusi, nelfinaviiri, sakinaviiri ja amiodaroni) porrastetusti, mielellään 6 tai 12 tunnin erolla GIOTRIFvalmisteen antoon (ks. kohta 4.2). P-gp:n indusorien vaikutukset afatinibiin Aikaisempi hoito voimakkaasti P-gp-toimintaa indusoivalla rifampisiinilla (600 mg kerran vuorokaudessa 7 päivän ajan) pienensi plasman afatinibialtistusta 34 % (AUC 0- ) ja 22 % (C max ) 40 mg GIOTRIF-kertaannoksen jälkeen. Voimakkaat P-gp:n indusorit (mm. rifampisiini, karbamatsepiini, fenytoiini, fenobarbitaali tai mäkikuisma [Hypericum perforatum]) voivat pienentää afatinibialtistusta (ks. kohta 4.4). Afatinibin vaikutukset P-gp:n substraatteihin In vitro -tietojen perusteella afatinibi on kohtalainen P-gp:n estäjä. Kliinisten tietojen perusteella vaikuttaa kuitenkin epätodennäköiseltä, että GIOTRIF-hoito muuttaisi muiden P-gp:n substraattien pitoisuuksia plasmassa. Yhteisvaikutukset BCRP:n kanssa In vitro -tutkimusten tulokset viittaavat siihen, että afatinibi on BCRP-kuljettajaproteiinin substraatti ja estäjä. Afatinibi saattaa suurentaa peroraalisesti annettavien BCRP:n substraattien (mm. rosuvastatiinin ja sulfasalatsiinin) hyötyosuutta. Ruoan vaikutus afatinibiin GIOTRIF-valmisteen otto runsasrasvaisen aterian kanssa pienensi afatinibialtistusta merkitsevästi. C max pieneni noin 50 % ja AUC 0- noin 39 %. Tämä lääkevalmiste on otettava ilman ruokaa (ks. kohdat 4.2 ja 5.2). 4.6 Hedelmällisyys, raskaus ja imetys Naiset, jotka voivat saada lapsia Naisia, jotka voivat saada lapsia, on varmuuden vuoksi kehotettava välttämään raskauden alkamista GIOTRIF-hoidon aikana. Asianmukaista ehkäisyä on käytettävä hoidon aikana ja vähintään yhden kuukauden ajan viimeisen annoksen jälkeen. Raskaus Mekanismin perusteella kaikki EGFR-toimintaan vaikuttavat täsmälääkkeet voivat aiheuttaa haittaa sikiölle. Afatinibilla tehdyissä eläinkokeissa ei ole havaittu suoria tai epäsuoria lisääntymistoksisia vaikutuksia (ks. kohta 5.3). Eläinkokeissa ei ole havaittu näyttöä teratogeenisuudesta, kun annokset olivat jopa emon kuolemaan johtavia. Haitallisia muutoksia esiintyi vain toksisia annoksia käytettäessä. Eläinten systeeminen altistus oli kuitenkin joko samaa luokkaa kuin potilailla tai tätä pienempi (ks. kohta 5.3). Afatinibin täydelliseen eliminaatioon kuluvaa aikaa ei tiedetä. Ei ole olemassa tietoja tai on vain vähän tietoja tämän lääkevalmisteen käytöstä raskaana oleville naisille. Ihmisille koituvaa riskiä ei siis tunneta. Jos valmistetta käytetään raskauden aikana tai raskaus alkaa GIOTRIF-hoidon aikana tai sen jälkeen, naiselle on kerrottava sikiöön mahdollisesti kohdistuvista riskeistä. Imetys Eläinkokeista saadut farmakokineettiset tiedot ovat osoittaneet, että afatinibi erittyy maitoon (ks. kohta 5.3). On siis todennäköistä, että afatinibi erittyy ihmisen rintamaitoon. Imeväiseen kohdistuvia riskejä ei voida poissulkea. Äitejä on kehotettava olemaan imettämättä tämän lääkevalmisteen käytön aikana. Hedelmällisyys Afatinibin vaikutusta hedelmällisyyteen ei ole tutkittu ihmisellä. Saatavilla olevat ei-kliiniset toksikologiset tiedot ovat osoittaneet, että suuremmat annokset vaikuttavat sukuelimiin. Mahdollisuutta, että tämän lääkevalmisteen käyttö vaikuttaa haitallisesti ihmisen hedelmällisyyteen, ei siis voida sulkea pois. 50
6 4.7 Vaikutus ajokykyyn ja koneiden käyttökykyyn GIOTRIF-valmisteella on vähäinen vaikutus ajokykyyn ja koneiden käyttökykyyn. Hoidon aikana joillakin potilailla on ilmoitettu silmähaittoja (konjunktiviitti, silmän kuivuus, keratiitti) (ks. kohta 4.8), jotka voivat vaikuttaa ajokykyyn tai koneiden käyttökykyyn. 4.8 Haittavaikutukset Turvallisuusprofiilin yhteenveto Haittavaikutustyypit liittyivät yleensä afatinibin vaikutustapaan eli EGFR-toiminnan estoon. Yhteenveto kaikista haittavaikutuksista on esitetty taulukossa 2. Yleisimpiä haittavaikutuksia olivat ripuli ja ihohaitat (ks. kohta 4.4) sekä stomatiitti ja kynsimuutokset (ks. myös taulukko 3). Interstitiaalisen keuhkosairauden kaltaisia haittavaikutuksia ilmoitettiin 0,7 %:lla afatinibihoitoa saaneista potilaista. Annoksen pienentäminen (ks. kohta 4.2) johti yleensä yleisten haittatapahtumien esiintymistiheyden pienenemiseen. Potilailla, jotka olivat saaneet GIOTRIF-valmistetta 40 mg kerran vuorokaudessa, annosta pienennettiin haittavaikutusten vuoksi 57 %:lla potilaista. 1,3 % lopetti hoidon ripulin ja 0 % ihottuman/aknen vuoksi. Potilailla on ilmoitettu vesikelloisia, rakkuloivia ja hilseileviä ihoreaktioita, jotka ovat harvinaisissa tapauksissa muistuttaneet Stevens Johnsonin oireyhtymää. Näissä tapauksissa ihoreaktioille oli kuitenkin myös muita vaihtoehtoisia etiologisia syitä (ks. kohta 4.4). Haittavaikutustaulukko Taulukossa 2 esitetään yhteenveto haittavaikutusten esiintymistiheyksistä. Tiedot on yhdistetty kaikista eipienisoluisen keuhkosyövän tutkimuksista, joissa GIOTRIF-vuorokausiannos oli 40 mg (N = 497) tai 50 mg (N = 1638) ja valmistetta käytettiin monoterapiana. Haittavaikutusten esiintymistiheydet on luokiteltu seuraavasti: hyvin yleiset ( 1/10), yleiset ( 1/100, < 1/10), melko harvinaiset ( 1/1 000, < 1/100), harvinaiset ( 1/10 000, < 1/1 000), hyvin harvinaiset (< 1/10 000). Haittavaikutukset on esitetty kussakin yleisyysluokassa haittavaikutuksen vakavuuden mukaan alenevassa järjestyksessä. 51
7 Taulukko 2: Haittavaikutusten yhteenveto yleisyysluokittain Elinjärjestelmä Hyvin yleiset (> 1/10) Yleiset (> 1/100, < 1/10) Melko harvinaiset (> 1/1 000, < 1/100) Infektiot Kynsimuutokset 1 Virtsarakkotulehdus Aineenvaihdunta ja ravitsemus Ruokahalun heikkeneminen Hermosto Silmät Hengityselimet, rintakehä ja välikarsina Ruoansulatuselimistö Maksa ja sappi Nenäverenvuoto Ripuli Stomatiitti 2 Iho ja ihonalainen kudos Ihottuma 3 Aknemainen dermatiitti 4 Kutina 5 Ihon kuivuus 6 Luusto, lihakset ja sidekudos Munuaiset ja virtsatiet Yleisoireet ja antopaikassa todettavat haitat Tutkimukset Nestehukka Hypokalemia Makuaistin muutokset Konjunktiviitti Kuivasilmäisyys Voimakas nuha Dyspepsia Huulitulehdus ALAT-arvon suureneminen ASAT-arvon suureneminen Palmoplantaarinen erytrodysestesiaoireyhtymä Lihasspasmit Munuaistoiminnan heikkeneminen / munuaisten vajaatoiminta Kuume Painon lasku Keratiitti Interstitiaalinen keuhkosairaus 1 Mukana kynsivallintulehdus, kynsi-infektio, kynsimarron infektio 2 Mukana stomatiitti, aftainen stomatiitti, limakalvotulehdus, suun haavaumat, suun limakalvon eroosiot, limakalvon eroosiot, limakalvon haavaumat 3 Mukana useita ihottumatermejä 4 Mukana akne, pustulaarinen akne, aknemainen dermatiitti 5 Mukana kutina, yleistynyt kutina 6 Mukana ihon kuivuus, ihon rohtuminen Tiettyjen haittavaikutusten kuvaus Taulukossa 3 esitetään yhteenveto haittavaikutuksista, joita esiintyi LUX-Lung 3 -tutkimuksen GIOTRIFryhmässä hyvin yleisesti eli vähintään 10 %:lla potilaista. Haittavaikutukset on esitetty Yhdysvaltain NCI:n (National Cancer Institute) Common Toxicity Criteria -luokituksen (NCI-CTC) asteiden mukaisesti. 52
8 Taulukko 3: LUX-Lung 3 -tutkimuksessa esiintyneet hyvin yleiset haittavaikutukset GIOTRIF (40 mg/vrk) N = 229 Kaikki Pemetreksedi/ sisplatiini N = NCI-CTC-luokituksen mukainen aste 3 4 Kaikki asteet asteet MedDRA-termi % % % % % % Infektiot Kynsimuutokset 1 57,6 11, Aineenvaihdunta ja ravitsemus Ruokahalun heikkeneminen 20,5 3,1 0 53,2 2,7 0 Hengityselimet, rintakehä ja välikarsina Nenäverenvuoto 13, ,9 0,9 0 Ruoansulatuselimistö Ripuli 95,2 14,4 0 15,3 0 0 Stomatiitti 2 Huulitulehdus 69,9 12,2 8,3 0 0,4 0 13,5 0,9 0, Iho ja ihonalainen kudos Ihottuma 3 70, ,3 0 0 Aknemainen dermatiitti 4 34,9 2, Ihon kuivuus 5 29,7 0,4 0 1,8 0 0 Kutina 6 19,2 0,4 0 0,9 0 0 Tutkimukset Painon lasku 10, , Mukana kynsivallintulehdus, kynsi-infektio, kynsimarron infektio 2 Mukana stomatiitti, aftainen stomatiitti, limakalvotulehdus, suun haavaumat, suun limakalvon eroosiot, limakalvon eroosiot, limakalvon haavaumat 3 Mukana useita ihottumatermejä 4 Mukana akne, pustulaarinen akne, aknemainen dermatiitti 5 Mukana ihon kuivuus, ihon rohtuminen 6 Mukana kutina, yleistynyt kutina Maksan toimintakokeiden poikkeavuudet 40 mg GIOTRIF-annoksia käyttäneillä potilailla havaittiin maksan toimintakokeiden poikkeavuuksia (mm. ALAT- ja ASAT-arvojen suurenemista). Arvojen suureneminen oli useimmiten ohimenevää eikä johtanut hoidon lopettamiseen. Asteen 2 (> 2,5 5,0 x viitevälin yläraja (ULN)) ALAT-arvojen suurenemista esiintyi < 8 %:lla tätä lääkevalmistetta käyttäneistä potilaista. Asteen 3 (> 5,0 20,0 x ULN) arvojen suurenemista esiintyi < 4 %:lla GIOTRIF-hoidetuista potilaista (ks. kohta 4.4). Epäillyistä haittavaikutuksista ilmoittaminen On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty-haitta-tasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista seuraavalle taholle: www-sivusto: Lääkealan turvallisuus- ja kehittämiskeskus Fimea Lääkkeiden haittavaikutusrekisteri PL 55 FI Fimea 4.9 Yliannostus Oireet Suurin afatinibiannos, jota arvioitiin rajallisessa potilasjoukossa vaiheen I kliinisissä tutkimuksissa, oli 53
9 160 mg kerran vuorokaudessa 3 päivän ajan ja 100 mg kerran vuorokaudessa 2 viikon ajan. Näillä annoksilla havaitut haittavaikutukset olivat lähinnä ihoreaktioita (ihottuma/akne) ja ruoansulatuskanavan oireita (etenkin ripulia). Kaksi tervettä nuorta sai yliannostuksen, jossa kumpikin otti suun kautta 360 mg afatinibia (ja lisäksi muita lääkkeitä). Tähän liittyviä haittatapahtumia olivat pahoinvointi, oksentelu, voimattomuus, huimaus, päänsärky, vatsakipu ja amylaasipitoisuuden suureneminen (< 1,5 x ULN). Molemmat toipuivat haittatapahtumistaan. Hoito Tämän lääkevalmisteen yliannostukselle ei ole spesifistä vastalääkettä. Epäillyissä yliannostustapauksissa GIOTRIF tauotetaan ja aloitetaan elintoimintoja tukeva hoito. Imeytymätön afatinibi voidaan tarvittaessa eliminoida oksennuttamalla tai mahahuuhtelulla. 5. FARMAKOLOGISET OMINAISUUDET 5.1 Farmakodynamiikka Farmakoterapeuttinen ryhmä: syöpälääkkeet, proteiinikinaasin estäjät, ATC-koodi: L01XE13. Vaikutusmekanismi Afatinibi on voimakas ja selektiivinen irreversiibeli ErbB-perheen salpaaja. Afatinibi sitoutuu kovalenttisesti kaikkiin ErbB-perheen molekyylien EGFR (ErbB1), HER2 (ErbB2), ErbB3 ja ErbB4 muodostamiin homoja heterodimeereihin ja estää irreversiibelisti niiden signaloinnin. Farmakodynaamiset vaikutukset Reseptorimutaatioiden ja/tai -amplifikaation ja/tai reseptorin ligandin yli-ilmentymisen aiheuttama poikkeava ErbB-signalointi vaikuttaa syöpätaudin fenotyyppiin. EGFR-mutaatio tuottaa keuhkosyövän tietyn molekylaarisen alatyypin. Ei-kliinisissä tautimalleissa, joissa ErbB-reitin säätely on häiriintynyt, afatinibin käyttö monoterapiana salpaa tehokkaasti ErbB-reseptorin signalointia, mikä estää kasvaimen kasvua tai johtaa kasvaimen regressioon. Eipienisoluisen keuhkosyövän kasvaimet, joissa on yleisiä aktivoivia EGFR-mutaatioita (Del 19, L858R) ja useita harvinaisempia EGFR-mutaatioita eksonissa 18 (G719X) ja eksonissa 21 (L861Q), ovat ei-kliinisesti ja kliinisesti erityisen herkkiä afatinibihoidolle. Afatinibi tehoaa merkitsevästi kasvaimiin myös ei-pienisoluisen keuhkosyövän solulinjoissa in vitro ja/tai kasvainmalleissa in vivo (ksenograftit tai siirtogeeniset mallit), jos kasvaimen kasvun syynä on mutatoitunut EGFR-isoformi, jonka tiedetään olevan resistentti reversiibeleille EGFR:n estäjille erlotinibille ja gefitinibille (esim. T790M tai T854A). Myös kliinistä tehoa kasvaimiin, joiden eksonissa 20 on T790Mmutaatio, on osoitettu. Ei-pienisoluisissa keuhkosyöpäkasvaimissa, joissa on eksonin 20 insertiomutaatioita, on todettu rajallista ei-kliinistä ja/tai kliinistä tehoa. Kliininen teho ja turvallisuus LUX-Lung 3 GIOTRIF-valmisteen tehoa ja turvallisuutta EGFR-mutaatiopositiivisen paikallisesti edenneen tai etäpesäkkeisen ei-pienisoluisen keuhkosyövän (aste IIIB tai IV) ensilinjan hoitona arvioitiin satunnaistetussa, avoimessa maailmanlaajuisessa monikeskustutkimuksessa. Potilaat seulottiin 29 eri EGFR-mutaation suhteen PCR-pohjaisella menetelmällä (TheraScreen : EGFR29 Mutation Kit, Qiagen Manchester Ltd). Potilaat satunnaistettiin (suhteessa 2:1) saamaan 40 mg GIOTRIF-annoksia kerran vuorokaudessa tai enintään 6 hoitojaksoa pemetreksedi/sisplatiinihoitoa. Satunnaistetuista potilaista 65 % oli naisia, mediaaniikä oli 61 v ja lähtötilanteen ECOG-suorituskykyluokka oli 0 (39 %) tai 1 (61 %). 26 % oli valkoihoisia ja 72 % aasialaisia. Ensisijainen päätetapahtuma oli riippumattomaan arvioon perustuva etenemisvapaa elinaika (PFS). 54
10 Ensimmäisen analyysin tekohetkellä yhteensä 45 GIOTRIF-hoidettua potilasta (20 %) ja 3 solunsalpaajahoitoa saanutta potilasta (3 %) oli tiedetysti elossa ilman taudin etenemistä. Heidän tietonsa on poistettu kuvasta 1 ja taulukosta 4. Kuva 1: Riippumattomaan arvioon perustuvat etenemisvapaan elinajan (PFS) Kaplan Meier-käyrät hoitoryhmittäin LUX-Lung 3 -tutkimuksessa (koko populaatio) Taulukko 4: Ensisijaiseen analyysiin (riippumaton arvio) perustuvat tehotulokset LUX-Lung 3 -tutkimuksen GIOTRIF- ja pemetreksedi/sisplatiiniryhmissä PFS, koko tutkimuspopulaatio GIOTRIF (N = 230) Pemetreksedi/ sisplatiini (N = 115) Riskisuhde (HR)/ ristitulosuhde (OR) (95 % lv) p-arvo kk (mediaani) 1 vuoden PFS-osuus 11,1 46,5 % 6,9 22,0 % HR 0,58 (0,43 0,78) - Objektiivinen vaste OR 4,66 (CR + PR) 1 56,1 % 22,6 % (2,77 7,83) Kokonaiselinaika (OS) 28,1 28,2 HR 0,91 kk (mediaani) 2 (0,66 1,25) 1 CR = täydellinen vaste, PR = osittainen vaste 2 Päivitetty kokonaiselinaika-analyysi, tiedot tammikuulta , < 0,0001 0,55 55
11 Ennalta määritellyssä alaryhmässä, jonka potilailla oli yleisiä mutaatioita (Del 19, L858R), etenemisvapaan elinajan mediaani oli GIOTRIF-hoidolla (N = 204) 13,6 kk ja solunsalpaajahoidolla (N = 104) 6,9 kk (HR 0,47; 95 % lv 0,34 0,65; p < 0,0001). Kokonaiselinajan mediaani oli GIOTRIF-ryhmässä 30,3 kk ja solunsalpaajaryhmässä 26,2 kk (HR 0,82; 95 % lv 0,59 1,14; p = 0,2244). Etenemisvapaan elinajan paranemisen lisäksi tautiin liittyvät oireet lievittyivät ja niiden pahenemiseen kulunut aika piteni (ks. taulukko 5). GIOTRIF-ryhmä saavutti ajan mittaan merkitsevästi paremmat keskipisteet kokonaiselämänlaadun, yleisen terveydentilan sekä fyysisen toimintakyvyn, roolitoiminnan ja kognitiivisten toimintojen suhteen. Taulukko 5: GIOTRIF- ja solunsalpaajahoitojen vaikutukset oireisiin LUX-Lung 3 -tutkimuksessa (EORTC QLQ-C30 & QLQ-LC13) Yskä Hengenahdistus Kipu Oire lievittyi, % potilaista a 67 % ja 60 %; p = 0, % ja 50 %; p = 0, % ja 48 %; p = 0,0513 Viive ajassa oireen pahenemiseen (kk) a ES b ja 8,0 HR 0,60; p = 0, ,3 ja 2,9 HR 0,68; p = 0,0145 4,2 ja 3,1 HR 0,83; p = 0,1913 a Esitettävät arvot koskevat GIOTRIF- ja solunsalpaajahoitoa b ES = ei saavutettu LUX-Lung 2 LUX-Lung 2 oli yksiryhmäinen vaiheen II tutkimus, johon osallistuneet 129 potilasta eivät olleet saaneet aiemmin EGFR:n tyrosiinikinaasin estäjähoitoa ja joilla oli asteen IIIB tai IV keuhkojen adenokarsinooma, jossa oli EGFR-mutaatio. Kyseessä oli joko ensilinjan hoito (N = 61) tai toisen linjan hoito (ts. yksi aiempi solunsalpaajahoito oli epäonnistunut; N = 68). 61 potilasta sai valmistetta ensilinjan hoitona. Riippumattoman arvion mukaan vahvistettu objektiivinen vaste oli tässä ryhmässä 65,6 % ja taudin hallinta 86,9 %. Etenemisvapaan elinajan mediaani oli riippumattoman arvion mukaan 12,0 kk. Teho oli hyvä myös aiempaa solunsalpaajahoitoa saaneessa potilasryhmässä (N = 68, objektiivinen vaste 57,4 %, etenemisvapaan elinajan mediaani riippumattoman arvion mukaan 8 kk). Päivitettyjen tietojen mukaan kokonaiselinajan mediaani oli ensilinjan hoitoryhmässä 31,7 kk ja toisen linjan hoitoryhmässä 23,6 kk. Pediatriset potilaat Euroopan lääkevirasto on myöntänyt vapautuksen velvoitteesta toimittaa tutkimustulokset tämän lääkevalmisteen käytöstä kaikkien pediatristen potilasryhmien hoidossa ei-pienisoluisessa keuhkosyövässä (ks. kohta 4.2 ohjeet käytöstä pediatristen potilaiden hoidossa). 5.2 Farmakokinetiikka Imeytyminen Kun GIOTRIF otettiin suun kautta, afatinibin C max saavutettiin noin 2 5 tunnin kuluttua annoksesta mg GIOTRIF-annoksia käytettäessä C max - ja AUC 0- -arvot suurenivat hiukan enemmän kuin suhteessa annokseen. Systeeminen afatinibialtistus pienenee 50 % (C max ) ja 39 % (AUC 0- ), jos lääke otetaan runsasrasvaisen aterian kanssa eikä tyhjään mahaan. Eri kasvaintyyppejä koskeneiden kliinisten tutkimusten populaatiofarmakokineettisten tietojen perusteella AUC τ,ss pieneni keskimäärin 26 %, jos potilas söi GIOTRIF-valmisteen ottamista edeltävien 3 tunnin kuluessa tai 1 tunnin kuluessa annoksen ottamisen jälkeen. Potilaan on siis oltava syömättä vähintään 3 tuntia ennen GIOTRIF-annosta ja vähintään 1 tunti GIOTRIF-annoksen jälkeen (ks. kohdat 4.2 ja 4.5). Jakautuminen In vitro afatinibi sitoutuu noin 95-prosenttisesti ihmisplasman proteiineihin. Afatinibi sitoutuu proteiineihin sekä ei-kovalenttisesti (tavanomainen proteiineihin sitoutuminen) että kovalenttisesti. Biotransformaatio Entsyymien katalysoimilla metaboliareaktioilla on hyvin vähäinen merkitys afatinibin kohdalla in vivo. Kovalentit proteiiniadduktit olivat afatinibin tärkeimpiä verenkierrossa esiintyviä metaboliitteja. 56
12 Eliminaatio Ihmisillä afatinibi erittyy lähinnä ulosteeseen. Kun 15 mg afatinibia annettiin oraaliliuoksena, 85,4 % annoksesta erittyi ulosteeseen ja 4,3 % virtsaan. Erittyneestä annoksesta 88 % oli kanta-aineen eli afatinibin muodossa. Afatinibin terminaalinen puoliintumisaika oli noin 37 tuntia. Plasman vakaan tilan afatinibipitoisuudet saavutettiin 8 päivässä, kun afatinibia otettiin toistuvina annoksina. Kumuloituminen oli 2,77- kertaista (AUC 0- ) ja 2,11-kertaista (C max ). Erityisryhmät Munuaisten vajaatoiminta Alle 5 % afatinibin kerta-annoksesta erittyy munuaisten kautta. GIOTRIF-valmisteen turvallisuutta, farmakokinetiikkaa ja tehoa ei ole erityisesti arvioitu munuaisten vajaatoimintapotilailla. Eri kasvaintyyppejä koskeneiden kliinisten tutkimusten populaatiofarmakokineettisten tietojen perusteella annosta ei nähtävästi tarvitse muuttaa, jos potilaalla on lievä tai keskivaikea munuaisten vajaatoiminta (ks. Populaatiofarmakokinetiikan analyysi erityisryhmissä jäljempänä ja kohta 4.2). Maksan vajaatoiminta Afatinibi eliminoituu lähinnä erittymällä sappeen/ulosteeseen. 50 mg GIOTRIF-kerta-annoksen jälkeinen altistus oli samaa luokkaa sekä terveillä vapaaehtoisilla että henkilöillä, joilla oli lievä (Child Pughluokka A) tai keskivaikea (Child Pugh-luokka B) maksan vajaatoiminta. Tämä vastaa eri kasvaintyyppejä koskeneiden kliinisten tutkimusten populaatiofarmakokineettisiä tietoja (ks. Populaatiofarmakokinetiikan analyysi erityisryhmissä jäljempänä). Aloitusannosta ei nähtävästi tarvitse muuttaa potilailla, joilla on lievä tai keskivaikea maksan vajaatoiminta (ks. kohta 4.2). Afatinibin farmakokinetiikkaa ei ole arvioitu vaikeaa (Child Pugh-luokka C) maksan vajaatoimintaa sairastavilla (ks. kohta 4.4). Populaatiofarmakokinetiikan analyysi erityisryhmissä Populaatiofarmakokinetiikan analyysiin otettiin 927 syöpäpotilasta, jotka saivat GIOTRIF-monoterapiaa. Heistä 764 sairasti ei-pienisoluista keuhkosyöpää. Aloitusannoksen muuttamista ei pidetty tarpeellisena seuraavien tutkittujen kovariaattien kohdalla. Ikä Iän (vaihteluväli v) ei havaittu vaikuttavan merkitsevästi afatinibin farmakokinetiikkaan. Paino Plasman altistus (AUC τ,ss ) oli 42 kg painavilla potilailla (2,5. persentiili) 26 % suurempi ja 95 kg painavilla (97,5. persentiili) 22 % pienempi kuin 62 kg painavilla (koko potilaspopulaation mediaanipaino). Sukupuoli Plasman altistus (AUC τ,ss, korjattu painon suhteen) oli naispotilailla 15 % suurempi kuin miehillä. Rotu Populaatiofarmakokineettisen analyysin mukaan rotu ei vaikuttanut afatinibin farmakokinetiikkaan. Analyysissä oli mukaan aasialaisia, valkoihoisia ja mustaihoisia potilaita. Mustaihoisista potilaista oli rajallisesti tietoa. Munuaisten vajaatoiminta Afatinibialtistus suureni kohtalaisesti (Cockcroft Gault-kaavalla lasketun) kreatiniinipuhdistuman pienentyessä. Kreatiniinipuhdistuman ollessa 60 ml/min afatinibialtistus (AUC τ,ss ) oli 13 % suurempi ja kreatiniinipuhdistuman ollessa 30 ml/min taas 42 % suurempi kuin potilailla, joiden kreatiniinipuhdistuma oli 79 ml/min (koko analyysipopulaation potilaiden kreatiniinipuhdistuman mediaani). Kun taas kreatiniinipuhdistuma oli 90 ml/min tai 120 ml/min, altistus pieneni 6 % ja 20 %. Maksan vajaatoiminta Maksan toimintakokeiden poikkeavuuksien perusteella todettuun lievään tai keskivaikeaan maksan vajaatoimintaan ei liittynyt afatinibialtistuksen merkitseviä muutoksia. Keskivaikeaa tai vaikeaa maksan vajaatoimintaa sairastavista potilaista oli rajallisesti tietoa. 57
13 Potilaiden muut piirteet/tekijät Muita potilaiden piirteitä/tekijöitä, joilla oli merkitsevä vaikutus afatinibialtistukseen, olivat ECOGtoimintakykypisteet, laktaattidehydrogenaasipitoisuus, alkalisen fosfataasin pitoisuus ja kokonaisproteiinimäärä. Näiden kovariaattien yksittäisiä efektikokoja ei pidetty kliinisesti merkittävinä. Tupakointianamneesi, alkoholin käyttö (rajalliset tiedot) ja maksametastaasit eivät vaikuttaneet merkitsevästi afatinibin farmakokinetiikkaan. Muuta tietoa lääkeaineyhteisvaikutuksista Yhteisvaikutukset lääkeaineiden soluunottojärjestelmien kanssa In vitro -tiedot viittaavat siihen, että afatinibilla ei todennäköisesti ole OATB1B1-, OATP1B3-, OATP2B1-, OAT1-, OAT3-, OCT1-, OCT2- eikä OCT3-kuljettajaproteiinien toiminnan estosta johtuvia lääkeaineyhteisvaikutuksia. Yhteisvaikutukset sytokromi P450 -entsyymien (CYP) kanssa Ihmisellä todettiin, että entsyymien katalysoimilla metaboliareaktioilla on vain hyvin vähäinen merkitys afatinibin metaboliassa. Noin 2 % afatinibiannoksesta metaboloitui FMO3-välitteisesti, ja CYP3A4- välittinen N-demetylaatio oli niin vähäistä, että se alitti kvantifikaatiorajan. Afatinibi ei estä eikä indusoi CYP-entsyymitoimintaa. Tällä lääkevalmisteella ei siis todennäköisesti ole yhteisvaikutuksia muiden CYPvälitteisesti metaboloituvien tai CYP-toimintaan vaikuttavien lääkkeiden kanssa. UDP-glukuronosyylitransferaasi 1A1:n (UGT1A1) eston vaikutus afatinibiin In vitro -tiedot viittaavat siihen, että UGT1A1:n esto ei todennäköisesti aiheuta afatinibiin vaikuttavia lääkeaineyhteisvaikutuksia. 5.3 Prekliiniset tiedot turvallisuudesta Kun hiirille ja rotille annettiin kerta-annoksia suun kautta, afatinibin akuutti toksisuus oli vähäistä. Peroraalisissa toistuvaisannostutkimuksissa rotalla (enintään 26 viikkoa) ja minisialla (enintään 52 viikkoa) tärkeimmät vaikutukset kohdistuivat ihoon (ihomuutokset, epiteelin atrofia ja follikuliitti rotalla), ruoansulatuskanavaan (ripuli, mahan eroosiot, epiteelin atrofia rotalla ja minisialla) ja munuaisiin (papillanekroosi rotalla). Näitä muutoksia esiintyi löydöksestä riippuen kliinisesti relevantilla altistustasolla tai sitä pienemmillä tai suuremmilla altistuksilla. Molemmilla lajeilla havaittiin myös eri elinten epiteelin farmakodynaamisesti välittyvää atrofiaa. Lisääntymistoksisuus Vaikutusmekanismin vuoksi kaikki EGFR-toimintaan vaikuttavat täsmälääkkeet, myös GIOTRIF, voivat aiheuttaa haittaa sikiölle. Afatinibilla tehdyissä alkion- ja sikiönkehitystutkimuksissa ei havaittu viitteitä teratogeenisuudesta. Systeeminen kokonaisaltistus (AUC) oli rotalla hieman suurempi (2,2-kertainen) ja kanilla pienempi (0,3-kertainen) kuin potilailla. Kun rotalle annettiin suun kautta radioaktiivisesti leimattua afatinibia imetyspäivänä 11, se erittyi emojen maitoon. Uros- ja naarasrotilla tehdyssä hedelmällisyystutkimuksessa, jossa eläimet saivat enintään suurimpia siedettyjä annoksia, ei havaittu merkitsevää vaikutusta hedelmällisyyteen. Systeeminen kokonaisaltistus (AUC 0-24 ) oli suunnilleen potilaalla havaittua vastaava tai sitä pienempi (urosrotilla 1,3-kertainen ja naarasrotilla 0,51-kertainen). Rottatutkimuksessa, jossa eläimet saivat enintään suurimpia siedettyjä annoksia, ei havaittu merkitsevää vaikutusta pre-/postnataaliseen kehitykseen. Suurin naarasrottien systeeminen kokonaisaltistus (AUC 0-24 ) oli potilaalla havaittua altistusta pienempi (0,23-kertainen). Valotoksisuus In vitro tehdyssä 3T3-kokeessa todettiin, että afatinibi saattaa olla valotoksinen. Karsinogeenisuus 58
14 GIOTRIF-valmisteella ei ole tehty karsinogeenisuustutkimuksia. 6. FARMASEUTTISET TIEDOT 6.1 Apuaineet Tabletin ydin Laktoosimonohydraatti Mikrokiteinen selluloosa (E460) Vedetön kolloidinen piidioksidi (E551) Krospovidoni, tyyppi A Magnesiumstearaatti (E470b) Kalvopäällyste Hypromelloosi (E464) Makrogoli 400 Titaanidioksidi (E171) Talkki (E553b) Polysorbaatti 80 (E433) Indigokarmiini (E132), alumiinihydroksidi 6.2 Yhteensopimattomuudet Ei oleellinen. 6.3 Kestoaika 3 vuotta. 6.4 Säilytys Säilytä alkuperäispakkauksessa. Herkkä kosteudelle. Herkkä valolle. 6.5 Pakkaustyyppi ja pakkauskoot Yksittäispakattu PVC/PVDC-läpipainopakkaus. Kukin läpipainopakkaus on pakattu laminoituun alumiiniseen pussiin, jossa on myös kuivatusainepussi, ja sisältää 7 x 1 kalvopäällysteistä tablettia. Pakkauskoot: 7 x 1, 14 x 1 ja 28 x 1 kalvopäällysteistä tablettia. Kaikkia pakkauskokoja ei välttämättä ole myynnissä. 6.6 Erityiset varotoimet hävittämiselle Käyttämätön lääkevalmiste tai jäte on hävitettävä paikallisten vaatimusten mukaisesti. 7. MYYNTILUVAN HALTIJA Boehringer Ingelheim International GmbH Binger Strasse 173 D Ingelheim am Rhein Saksa 59
15 8. MYYNTILUVAN NUMERO(T) EU/1/13/879/010 EU/1/13/879/011 EU/1/13/879/ MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ Myyntiluvan myöntämisen päivämäärä: TEKSTIN MUUTTAMISPÄIVÄMÄÄRÄ Lisätietoa tästä lääkevalmisteesta on Euroopan lääkeviraston verkkosivuilla 60
Apuaine, jonka vaikutus tunnetaan: Yksi kalvopäällysteinen tabletti sisältää 176 mg laktoosia.